**VANHUSNEUVOSTO**

**VIRTAIN KAUPUNGIN VANHUSNEUVOSTON PÖYTÄKIRJA 2/2022**

Aika ke 30.3.2022 klo 16.22-18.15

Paikka: Kaupunginhallituksen huone sekä teams

Paikalla: Anne Haapaniemi Virtain Seniorit ry. pj

Tuomo Jartti Eläkeliiton Virtain Yhdistys ry. vpj.

Tapani Heinonen Kaupunginhallitus

 Jussi Helin Teknisten palvelujen lautakunta

 Keijo Kaleva Perusturvalautakunta teams

Riitta Kammonen Virtain Sotaveteraanit ry

 Sirkka Koreasalo Virtain Eläkkeensaajat ry

 Marika Säynäjoki Keiturin Sote Oy teams, poistui klo 17.55

 Jukka Veija Virtain sotainvalidit ry.

 Hanna-Leena Simonen vanhusneuvoston sihteeri

Vanhusneuvoston kokouksen asialistalla:

1 § Kokouksen avaus

* Pj. avasi kokouksen.

2 § Läsnäolijat ja päätösvaltaisuus.

* Todettiin läsnäolijat ha päätösvaltaisuus.

3 § Edellisen kokouksen pöytäkirja

* sihteeri luki edellisen kokouksen pöytäkirjan
* hyväksyttiin pöytäkirja

4 § Toimintasuunnitelma 2022

* Tilastokatsaus
	+ sihteeri esitteli tilastoja liittyen ikäihmisten palveluihin
* Toiminnan raamit:
	+ Kuntalaki 2015/410 5 27 § 2 mom. Vanhusneuvosto
		- Ikääntyneen väestön osallistumis- ja vaikuttamismahdollisuuksien varmistamiseksi kunnanhallituksen on asetettava vanhusneuvosto ja huolehdittava sen toimintaedellytyksistä. Vanhusneuvosto voi olla useamman kunnan yhteinen.
		- Vanhusneuvostolle on annettava mahdollisuus vaikuttaa kunnan eri toimialojen toiminnan suunnitteluun, valmisteluun ja seurantaan asioissa, joilla on merkitystä ikääntyneen väestön hyvinvoinnin, terveyden, osallisuuden, elinympäristön, asumisen, liikkumisen tai päivittäisistä toiminnoista suoriutumisen taikka heidän tarvitsemiensa palvelujen kannalta.
	+ Hallintosääntö 2 Luku Toimielinorganisaatio 19 § Vaikuttamistoimielimet
		- vanhusneuvostolla ei ole päätösvaltaa, siten ei viranomaisasemassa
	+ Vanhuspalvelulaki § 3
		- ikääntyneen määritelmä: vanhuuseläkkeeseen oikeuttavassa iässä olevaa väestöä
		- iäkkään henkilön määritelmä: henkilöä, jonka fyysinen, kognitiivinen, psyykkinen tai sosiaalinen toimintakyky on heikentynyt korkean iän myötä alkaneiden, lisääntyneiden tai pahentuneiden sairauksien tai vammojen vuoksi taikka korkeaan ikään liittyvän rappeutumisen johdosta
		- Virroilla > 65-vuotiaita on 37,5 % väestöstä, mikä tarkoittaa 2400 asukasta.
* Priorisointi:
	+ vanhusneuvoston jäseniltä pyydettiin 2-3 ehdotusta toiminnan priorisoinnin kohteeksi. Tuloksia käytiin yhdessä alustavasti läpi. Keskustelua herätti senioritalon rakentaminen sekä digitaaliset palvelut.
		- Päätettiin olla yhteydessä elinvoimapäällikkö Tiina Perämäkeen järjestöyhteistyön mahdollisuuksista Poko ry:n kanssa.
		- Päätettiin järjestää tutustumiskäynti Parkanoon, jossa vastikään rakennettu senioritalo: pj. selvittää asiaa.
		- Muutoin aiheen käsittely jatkuu seuraavassa kokouksessa.
* Media: ideointia kuinka ollaan esillä
	+ Aiheesta käytiin alustavaa keskustelua.
		- Pj. ottaa yhteyttä Suomenselän Sanomiin teemanumeron julkaisemiseksi
			* Alustava teema-ehdotus: Varautuminen vanhuuteen
		- Jatketaan aiheen keskustelua seuraavassa kokouksessa

🡪Seuraava kokous: vanhusneuvoston strategia

5 § Seuraavien kokouksen päivämäärä ja paikka: to 21.4 klo 16 kaupunginhallituksen huone

6 § Kokouksen päättäminen

* pj. päätti kokouksen klo 18.15.

Anne Haapaniemi Hanna-Leena Simonen

Vanhusneuvoston puheenjohtaja vanhusneuvoston sihteeri